- Vi kan ikke skrive under på vår egen selvmordserklæring
– Jeg er 25 år og uten jobb, uten bolig, uten bil, uten penger, jeg bor fortsatt sammen med foreldrene mine og tre søsken og kan ikke gifte meg. De lar oss ikke ha et liv. De lar oss ikke ha et anstendig liv. Vi vil bare leve helt normale liv, fortviler 25 år gamle Stavroula Papageorgiou. Les også:22 spørsmål om Hellas: Alt du vil vite om ferien i krise-landet VG møter henne, søsteren Katerina Kouka og moren Olga Papageorgiou på den store demonstrasjonen på Syntagmaplassen foran nasjonalforsamlingen mandag kveld. Dit har de tre familiemedlemmene dratt for å markere sin støtte til nei-siden, som vil stemme nei til å godta nye europeiske lånevilkår. Tusenvis av mennesker hadde møtt frem på demonstrasjonen, som var arrangert av regjeringspartiet Syriza. Hele bredden av det greske samfunnet var representert: barnefamilier, tenåringer, studenter, arbeidere og pensjonister. Mange hadde med seg bannere og plakater, mange med slagordet «OXI», men fremfor alt: greske flagg i hvitt og blått vaiet over plassen. – Vi er her fordi på søndag får vi avgjøre fremtiden vår. Vi er i en krise, og det er viktig at vi står sammen og uttrykker meningen vår. Vi kan ikke ta opp ytterligere lån for å nedbetale gamle lån igjen, sier Stavroula Papageorgiou til VG.Papageorgiou har to universitetsgrader, men får seg likevel ikke jobb. – Brødrene mine har grader innen fysikk og mekaniske fag, men får ikke jobb. Søsteren min er nettopp ferdig utdannet arkitekt, og hun kommer sannsynligvis heller ikke til å få jobb. Hun ser ingen fremtid dersom Hellas skal gå med på de nye vilkårene, og får full støtte fra søsteren. – Vi vet ikke hva som vil skje om vi stemmer nei, men vi vet hva som vil skje hvis vi stemmer ja. Da vil det fortsette, som vi har sett de siste fem årene. Så selvsagt sier vi nei til nye lånevilkår. Vi kan ikke undertegne vår egen selvmordserklæring. Hun mener Hellas burde ut av eurosamarbeidet. – Ikke bare for vår egen del, men også for Europas beste, mener hun. – Det er den eneste løsningen på problemet, ellers vil problemet bare gjenta seg selv, sier 23-åringen, mens mor nikker anerkjennende i bakgrunnen.For turister på ferie er situasjonen mindre dramatisk. VG har vært i kontakt med flere nordmenn på ferie, og de fleste har ikke opplevd store problemer. Men Eivind Vestenfor (18), som er på guttetur i Rhodos, har hatt store problemer med å få tatt ut penger. – Jeg tok ut litt i går, men de ble borte på Bar Street i går kveld. Nå har jeg fått lønn, men alle minibankene vi har vært innom har ikke noe mer penger, sierVestenfor. Les også:Nordmenn i kriserammede Hellas:- Var tilløp til amper stemning Så langt har guttegjengen vært innom åtte minibanker. – I går var det lange køer, men det har roet seg litt i dag. Problemet nå er at det ikke kommer penger ut. Men Eivind fortviler ikke. – Det ordner seg sikkert. Kriseplanen min er at jeg skal danse Halling foran grekerne i håp om litt småpenger, sier gutten fra Gol i Hallingdal til VG mandag formiddag. Da VG snakker med Edvind senere mandag ettermiddag kan han formidle gladnyheten om at han endelig har funnet en minibank som det var penger i. – Jeg tok ut over hundre euro, og satser på at de holder frem til vi reiser hjem igjen. Men jeg legger nok store deler av pengene igjen på hotellet når vi skal ut i kveld, sier han og ler.
Tusenvis av grekere demonstrerte mot europeiske lånevilkår. – Vi kan ikke fortsette å leve slik vi har levd de siste fem årene, mener søstrene Stavroula og Katerina Papageorgieou. lånevilkår. – Vi kan ikke fortsette å leve slik vi har levd de siste fem årene, mener søstrene Stavroula og Katerina Papageorgieou.